A continuació es destaquen algunes de les principals novetats relacionades amb la responsabilitat social en els àmbits català, estatal i internacional.
Informe de la Comissió Interdepartamental per al desenvolupament de l'economia col·laborativa i Posicionament CTESC
L'objectiu és facilitar el desplegament d'aquestes noves pràctiques i, al mateix temps, garantir una competència lleial i el respecte als drets de les persones consumidores i treballadores.
L'informe també promou l'aprovació d'un Codi de bones pràctiques i la signatura d'acords de col·laboració amb plataformes.
La Diputació de Barcelona rep la certificació de responsabilitat social
Ha rebut el certificat de responsabilitat social que acredita que la corporació ha implantat un sistema de gestió que aposta per la responsabilitat social, el bon govern i la millora contínua, segons els requisits de l'estàndard internacional IQNet SR10.
La Diputació de Barcelona es converteix així en la primera administració pública catalana que rep aquest reconeixement.
Les universitats catalanes presenten el seu compromís amb els ODS
La Declaració institucional de les universitats públiques catalanes es centra en el compromís amb els ODS en l'àmbit de la docència, entenent que la formació és responsabilitat de les institucions d'Educació Superior en la conformació d'una ciutadania compromesa amb el desenvolupament sostenible i la justícia global.
Tercer informe sobre el canvi climàtic a Catalunya
Analitza l'estat del clima i la seva evolució recent i futura a Catalunya, tant des del punt de vista de les seves bases científiques com en relació als diversos subsistemes naturals i sectors socioeconòmics.
La Xunta de Galicia impulsa el programa "emplea saludable", i posa a disposició de les empreses un programa pràctic per millorar els entorns laborals del territori gallec.
Una de les primeres accions ha estat la publicació d'una Guia pràctica.
Forética actualitza la Norma SGE 21, el Sistema de Gestió Ètica i Socialment Responsable
Ha incorporat l'enfocament de la responsabilitat social i la sostenibilitat, entre d'altres, dels Objectius de Desenvolupament Sostenible (ODS), de les Línies Directrius de l'OCDE per a empreses multinacionals, dels Principis Rectors sobre les empreses i els drets humans de Nacions Unides o de la Guia ISO 26.000.
Memòria anual de responsabilitat social del Govern d'Extremadura 2016
Publicació de la memòria de les accions desenvolupades per la Junta d'Extremadura durant l'any 2016.
Estàndard UNE 19601: Compliment normatiu Penal normalitzat
AENOR edita aquesta nova publicació que ajuda de forma pràctica a mantenir un sistema de gestió comuna que controli i coordini les necessitats en matèria de compliment normatiu penal, identificant els riscos i prenent decisions dirigides al bé de l'organització en connivència amb la llei.
Guia dels ODS per a les organitzacions del tercer sector
La Fundació Vicente Ferrer ha presentat la guia, destinada a les organitzacions del tercer sector, amb la voluntat que sigui una eina didàctica i divulgativa per ajudar-los a fer seus els conceptes de l'Agenda 2030 del Desenvolupament Sostenible i que es comprometin a fer-la efectiva.
Primer Baròmetre de la Conciliació a Espanya-Índex efr
S'analitzen més de 90 indicadors socials i empresarials relacionats amb la conciliació, per tal d'extreure un índex global que permet analitzar la seva evolució des de l'any 2008 fins al 2016.
Islàndia obliga a les empreses a demostrar que no tenen bretxa salarial
Islàndia exigirà una certificació d'igualtat retributiva a totes les empreses, públiques o privades, amb una plantilla de més de 25 persones.
Aquesta nova obligació legal es deu a una reforma de l'article 19 la llei d'igualtat entre homes i dones que existeix des de 1976.La reforma fomenta l'ús de la certificació ÍST 85, un estàndard d'igualtat retributiva que van acordar l'any 2012 agents socials i l'administració islandesos.
Manual de referència Sindical sobre l'Ag enda 2030 per al Desenvolupament Sostenible
L'Organització Internacional del Treball ha publicat un manual de referència per a les persones membres dels sindicats, que presenta els diferents components de l'Agenda 2030 i identifica un conjunt de metes i indicadors prioritaris que els sindicats podrien tenir en compte en les seves actuacions.
La Comissió Europea publica Directrius per a la divulgació d'informació no financera
La Directiva estableix alguns requisits mínims sobre la divulgació d'informació no financera per part d'algunes grans empreses, evitant al mateix temps tota càrrega administrativa indeguda, en particular per a les empreses més petites.
Austràlia estudia una llei contra l' Esclavitud moderna
Austràlia està considerant l'adopció d'una Llei contra l'Esclavitud Moderna, que exigirà que les grans empreses informin sobre les mesures adoptades per eradicar l'esclavitud en les seves cadenes de subministrament.La llei inclouria els delictes d'esclavitud, treball forçós i tràfic humà sota la supervisió d'una nova oficina governamental, el Comissionat independent contra l'esclavitud.
ISO 20400: nou estàndard per a la compra sostenible
Descriu en detall tots els impactes de sostenibilitat i consideracions que s'han d'incorporar en els diferents aspectes de les activitats d'adquisició.
Té en compte els nous conceptes com poden ser el cicle de vida, la complicitat i el cost global.
Ha estat creada gràcies a l'aportació de persones expertes i organismes de més de 40 països diferents.
Pacte Mundial i GRI presenten recomanacions per incorporar els ODS en la rendició de comptes
Per alinear la responsabilitat social amb els ODS, una anàlisi d'objectius i metes, és un primer pas cap a un mecanisme uniforme per tal que les empreses rendeixin comptes sobre la seva contribució i impacte sobre els ODS d'una manera efectiva i comparable.
El document conté una llista de punts clau per a la divulgació de les accions, identificar mancances en els punts i també enumera accions que les empreses poden emprendre per contribuir a la consecució dels ODS.
Estàndards Corporatius de Conducta contra la discriminació LGBTI
Norma impulsada per l'Institut de Drets Humans i Empreses (IHRB) i l'Oficina de l'Alt Comissionat de les Nacions Unides per als Drets Humans (ACNUDH).
Aquests estàndards es basen en els Principis Rectors d'Empreses i Drets Humans i en el Pacte Mundial de les Nacions Unides.